Veiðarfæragerð Vestmannaeyja var eitt af elstu starfandi fyrirtækjum í Vestmannaeyjum . Það var stofnað árið 1939 af Magnúsi Magnússyni og Þórði Gíslasyni og gekk fyrst undir nafninu Netagerð Magnúsar og Þórðar . Strax í upphafi var nóg að gera og mjög fljótlega voru þeir Magnús og Þórður komnir með mannskap í vinnu . Fjöldi manns vann hjá fyrirtækinu , bæði karlar og konur . Ákveðið var að synir þeirra yrðu meðeigendur og árið 1948 var stofnað hlutafélag um reksturinn og nafninu breytt í Veiðarfæragerð Vestmannaeyja . Veiðarfæragerðin við Skildingaveg hefur um árabil verið aðsetur þeirra er sjá um þrettándagleðina , fyrst Knattspyrnufélagsins Týs og hin seinni ár ÍBV . Guðjón Magnússon heitinn , sonur Magnúsar sem stofnaði fyrirtækið , var ein helsta driffjöðrin í þeim hátíðahöldum og hannaði og útbjó marga þá búninga sem þar koma við sögu .